Molt bé. Us mostraré un parell d'imatges
d'un article molt entretingut
del Journal of Ultrasound in Medicine.
M'aventuraré a dir que és l'article més entretingut
mai publicat al Journal of Ultrasound in Medicine.
Es titula "Observacions de la masturbació intrauterina"
(Rialles)
Bé. A l'esquerra hi podeu veure la mà. És la fletxa grossa.
I el penis a la dreta. La mà passa per sobre.
I aquí hi tenim,
en paraules del radiòleg Israel Meisner:
"la mà agafa el penis de manera que recorda el moviment de la masturbació."
Penseu que això era una ecografia.
O sigui que eren imatges en moviment.
L'orgasme és un reflex del sistema nerviós autònom.
És la part del sistema nerviós
que s'ocupa de les coses que no controlem conscientment.
Com ara la digestió, el ritme cardíac, l'excitació sexual.
2. NO CALEN ELS GENITALS. I el reflex de l'orgasme es pot donar
per una varietat sorprenentment àmplia d'estímuls.
Estimulació genital. Esclar.
Però Kinsey també va entrevistar una dona
que podia arribar a l'orgasme
si li acariciaven la cella.
Les persones amb lesions de medul·la espinal,
paraplegies o tetraplegies,
sovint desenvolupen una zona molt i molt sensible
just per sobre del nivell de la seva lesió.
Sigui on sigui.
Està documentat l'orgasme de genoll.
Crec que el més curiós que m'he trobat
era el cas d'una dona
que tenia un orgasme cada cop que es rentava les dents.
(Rialles)
Hi havia alguna cosa en l'acció
sensora-motora complexa de rentar-se les dents
que li desencadenava l'orgasme.
Es va fer visitar per un neuròleg que estava fascinat.
Va mirar que no fos per la pasta de dents.
Però no, li passava amb qualsevol marca.
Li van estimular les genives
amb un escuradents, per veure si era això.
No. Era pel conjunt de moviments.
El que em sorprèn més és que
em semblaria normal que aquesta dona tingués
una higiene bucal perfecta.
(Rialles)
Per desgràcia, tal com havia declarat per a l'article:
"Creia que estava posseïda per dimonis
i va canviar el raspallat per col·lutoris."
És tristíssim.
(Rialles)
Vaig entrevistar, quan preparava el llibre,
vaig entrevistar una dona que arriba a l'orgasme amb el pensament.
Formava part d'un estudi de la Rutgers University.
M'encanta com sona. Rutgers.
Doncs la vaig entrevistar a Oakland,
en un restaurant de sushi.
I li dic: "Ho podries fer aquí mateix?"
I em diu: "Sí, però prefereixo acabar de dinar, si no t'importa."
(Rialles)
Però després va ser tan amable de demostrar-m'ho
en un banc del carrer.
Era ben notable. Li va costar un minut.
I li vaig dir:
"I ho fas constantment?"
(Rialles)
I em diu: "No. Sincerament, arribo a casa massa cansada."
(Rialles)
Em va dir que l'últim cop ho havia fet
al tramvia de Disneylàndia.
(Rialles)
La central de l'orgasme, en el nervi espinal,
està en l'anomenada arrel del nervi sacre. Que queda per aquí.
I si desencadeneu, si estimuleu amb un elèctrode
el punt just, es desencadena un orgasme.
3. ELS MORTS EN PODEN TENIR. Està demostrat que es poden fer saltar reflexos espinals
en persones mortes.
En certs morts, cadàvers amb el cor que batega.
Es tracta de persones amb mort cerebral,
legalment mortes, tot ben mirat,
però que es mantenen en respiració artificial,
perquè els òrgans estiguin oxigenats
per a trasplantaments.
En una d'aquestes persones amb mort cerebral,
si se'ls estimula el lloc exacte,
de tant en tant es veu una cosa.
Hi ha un reflex anomenat reflex de Llàtzer.
I és, miraré de fer-ho tan bé com pugui, estant viva.
És així. Es toca el punt.
El mort, o la morta fa... així.
Molt inquietant per a la gent dels laboratoris patològics.
(Rialles)
Si es pot desencadenar el reflex de Llàtzer en un mort,
per què no el reflex de l'orgasme?
Vaig fer aquesta pregunta a una experta en mort cerebral,
Stephanie Mann, que va cometre l'error de respondre als meus emails.
(Rialles)
Li vaig dir: "Doncs, en principi es pot
donar un orgasme en una persona morta?"
I em va contestar: "Sí, si el nervi sacre està oxigenat.
En principi, es podria."
Òbviament, la persona no s'ho passaria bé.
Però seria un orgasme...
(Rialles)
al cap i a la fi.
De fet vaig suggerir... Hi ha una investigadora a la Universitat d'Alabama
que fa recerca sobre l'orgasme.
Li vaig dir: "Hauries de fer un experiment.
Oi? Pots accedir a cadàvers, treballant a la universitat.
Li dic: "Ho hauries de fer, de debò."
I em va contestar: "L'aprovació de la junta l'aconsegueixes tu!"
(Rialles) 4. L'ORGASME POT DONAR MAL ALÈ
Segons l'autor d'un manual matrimonial dels anys 30,
Theodoor Van de Velde,
es pot detectar una lleugera olor seminal a l'alè de la dona
passada una hora de la relació sexual.
Theodoor Van de Velde era un conoisseur del semen.
(Rialles)
Parlem d'un paio que ha escrit el llibre "Matrimoni ideal".
Un heterosexual convençut.
Però al seu llibre "Matrimoni ideal"
deia que sabia diferenciar entre el semen d'un home jove,
que segons ell té una olor fresca, tonificant,
i el semen dels homes madurs,
que fa una olor, segons ell,
"notablement semblant a les flors de la noguera espanyola.
De vegades fresca i floral,
i altres vegades extremament agre."
5. I CURA EL SINGLOT (Rialles)
D'acord. El 1999, a l'estat d'Israel,
un home va comencar a tenir singlot.
Era un cas d'aquests que el singlot no s'acaba.
Havia provat tot el que li suggerien els amics.
No hi havia res a fer.
Passaven els dies. Al final l'home,
encara amb singlot, va fer sexe amb la seva dona.
I inesperadament, el singlot se li va aturar.
Ho va explicar al seu metge, que va publicar un informe del cas
en una revista mèdica canadenca, amb el títol:
"Relacions sexuals com a tractament potencial
del singlot intractable."
M'encanta aquest article quan suggereix
que els singlotadors sense parella provin la masturbació.
(Rialles)
M'encanta perquè hi ha tot un grup demogràfic. Singlotadors sense parella.
(Rialles)
Casats. Solters. Singlotadors sense parella.
6. ELS METGES EL RECEPTAVEN PER A LA FERTILITAT. Cap al 1900, a principis del segle XX,
molts ginecòlegs creien
que, quan una dona té un orgasme,
les contraccions serveixen per succionar el semen per la cèrvix
com per fer-lo arribar més de pressa a l'òvul.
Així augmentarien les possibilitats de concebre.
S'anomenava teoria de la "succió".
(Rialles)
Si ens remuntem a Hipòcrates,
els metges creien que l'orgasme de les dones no era només
útil per a la concepció, sinó necessari.
Els metges d'aleshores alliçonaven els homes
sobre la importància de donar plaer a la seva dona.
L'autor del manual sobre matrimoni, i ensumador de semen,
Theodoor Van de Velde,
(Rialles)
té una frase al seu llibre.
M'encanta aquest home. Theodoor Van de Velde em dóna molt de joc.
Té una frase al llibre,
que suposadament prové del regnat dels Habsburg.
L'emperadriu Maria Teresa,
que tenia problemes per quedar en estat.
I sembla que el metge reial li va dir:
"Sóc del parer
que la vulva de la vostra sagrada majestat
s'hauria d'estimular una mica abans de la relació."
(Rialles)
Sembla que, no sé, consta per escrit en algun lloc.
Masters i Johnson; ara avancem fins als anys 50.
Masters i Johnson eren escèptics sobre la succió.
Que també fa gràcia, l'expressió.
No s'ho empassaven.
Van decidir, com és digne de Masters i Johnson,
que arribarien fins al fons de la qüestió.
Van fer venir dones al laboratori. Crec que van ser cinc dones.
I els van posar uns caputxons cervicals
que contenien semen artificial.
El semen artificial
contenia una substància ràdioopaca
de manera que es veia en una radiografia.
Parlem de mitjans dels 50.
Doncs aquestes dones es van asseure a l'aparell de raigs X.
I es van masturbar.
Masters i Johnson van observar per veure si el semen se succionava cap amunt.
No van trobar cap evidència de succió.
Potser us esteu preguntant: "Com es fa el semen artificial?"
(Rialles)
Us tinc una resposta. Tinc dues respostes.
Es pot fer servir farina i aigua, o bé midó i aigua.
He trobat tres receptes diferents a la literatura mèdica.
(Rialles)
La meva preferida és una que diu,
bé, té una llista d'ingredients,
i normalment les receptes diuen, per exemple:
"Surten: 24 magdalenes"
Aquesta deia "Surt: una ejaculació".
(Rialles)
Hi ha una altra manera en què l'orgasme potencia la fertilitat.
Aquesta implica els homes.
L'esperma que porta una setmana o més dins del cos
comença a desenvolupar anormalitats
que el fan menys efectiu a l'hora d'arribar de pressa
a l'òvul.
El sexòleg britànic Roy Levin
ha especulat que potser per això els homes
han evolucionat per masturbar-se amb tant d'entusiasme i freqüència.
Diu: "Mentre em continuï tocant,
vaig produint esperma fresc."
Em va semblar una idea interessant, com a teoria.
Ja teniu una excusa darwiniana.
(Rialles)
Bé. 6. ELS METGES EL RECEPTAVEN PER A LA FERTILITAT
7. ELS GRANGERS DE PORCS ENCARA HI CREUEN (Rialles)
Molt bé. Hi ha força evidències de succió al regne animal.
Els porcs, per exemple.
A Dinamarca, el Comitè Nacional Danès de Producció Porcina
ha descobert que si
s'estimula sexualment una truja quan se l'insemina artificialment,
hi ha un 6% d'augment en la taxa de cria,
que és el nombre de porquets nascuts.
Se'ls va ocórrer aquest pla. Un pla d'estimulació en 5 punts
per a les truges.
Els grangers tenen uns pòsters penjats a l'estable,
i els donen un DVD.
Tinc una còpia d'aquest DVD.
(Rialles)
Ara el presentaré. Us posaré un fragment del DVD.
(Rialles)
Molt bé, doncs.
Aquí teniu com... la, la, la... cap a la feina.
Tot molt innocent.
Ha de fer coses amb les mans
que el porc faria amb el morro, donat que no té mans.
(Rialles)
És això. El verro té un repertori de festeig molt estrany,
(Rialles)
Això és per imitar el pes del verro.
(Rialles)
Heu de saber que el clítoris de la truja és a dins la vagina.
Això li pot resultar agradable. Som-hi, doncs.
(Rialles)
El feliç desenllaç.
(Aplaudiments)
M'encanta aquest vídeo.
En un moment del vídeo, cap al començament
quan s'acosten a fer un primer pla de la mà amb l'anell de casat,
com volent dir: "No passa res, és la seva feina. Li agraden les dones."
(Rialles) 8. LES FEMELLES GAUDEIXEN MÉS DEL QUE US PENSEU
Bé. Ja us he dit que, quan era a Dinamarca, la meva amfitriona es deia Anne Marie.
Jo li deia: "Per què no li estimuleu el clítoris i prou?"
Per què no fan això, els grangers?
No es cap dels vostres 5 passos."
Em va contestar: "Us llegiré el que em va dir, perquè m'encanta."
Diu: "Va ser un gran entrebanc
aconseguir que els grangers toquessin per sota la vulva.
Vam pensar que era millor no parlar del clítoris de moment."
(Rialles)
Els grangers tímids però ambiciosos, poden comprar (de debò!)
un vibrador per a truges,
que es penja al tub de l'esperma i el fa vibrar.
Perquè, com ja he dit,
el clítoris és a l'interior de la vagina.
Segurament, doncs, una mica més excitant del que sembla.
També li vaig dir:
"Aquestes truges... Ja us deveu haver adonat
que les truges no sembla que gaudeixin un gran èxtasi."
I em diu: "No es pot treure aquesta conclusió."
Perquè els animals no reflecteixen
el dolor ni el plaer a la cara, com fem nosaltres.
Tendeixen... els porcs, per exemple, són més com els gossos.
Fan servir la part superior de la cara. Tenen les orelles molt expressives.
No sabem ben bé com se senten els porcs.
Els primats, d'altra banda, fem servir més la boca.
Aquesta és la cara que fa un macaco de cua curta amb l'ejaculació.
(Rialles)
És interessant que s'hagi observat en macacos femella.
Però només quan munten una altra femella.
(Rialles) 9. ESTUDIAR L'ORGASME HUMÀ EN UN LABORATORI NO ÉS FÀCIL
Masters i Johnson, els anys 50, van decidir
que esbrinarien com funciona el cicle complet de la resposta sexual humana.
Des de l'excitació, fins a l'orgasme, en homes i dones.
Tot el que passa en el cos humà.
D'acord, amb les dones, molta part passa per dins.
Això no va aturar Masters i Johnson.
Van fabricar una màquina de coit artificial.
Bàsicament un penis amb càmera i motor.
Hi ha un fal·lus,
un fal·lus acrílic transparent, amb una càmera i una llumeta,
enganxada a un motor que fa així.
I la dona hi té relacions sexuals.
Ho feien així. Déu n'hi do.
Desgraciadament, l'aparell es va desmuntar.
Em sap tant de greu. No perquè el volgués fer servir.
El volia veure.
(Rialles) 9. ESTUDIAR L'ORGASME HUMÀ EN UN LABORATORI NO ÉS FÀCIL
10. PERÒ ALMENYS ÉS DIVERTIT. Un bon dia,
Alfred Kinsey va decidir
calcular la distància mitjana de desplaçament del semen ejaculat.
No pas per pura curiositat.
El doctor Kinsey havia sentit a dir...
hi havia una teoria de l'època, a mitjans dels anys 40,
que deia que la força amb què
el semen es dispara contra la cèrvix
era un factor de fertilitat.
Kinsey ho trobava molt estrany. I es va posar a treballar.
Va quedar al seu laboratori
amb 300 homes, una cinta de mesurar i una càmera de cine.
(Rialles)
I de fet va descobrir
que en tres quartes parts dels homes
la cosa es vessava i poca cosa més.
No sortia disparat amb una gran força.
Tanmateix, la millor marca
va estar una mica per sota dels 2,5 metres. Impressionant.
(Rialles)
(Aplaudiments)
Sí. Exacte.
(Rialles)
Per desgràcia, és anònim. El seu nom no s'esmenta.
Al seu informe,
a l'informe d'aquest experiment, al llibre,
Kinsey escriu:
"Es van estendre dos llençols per tapar les catifes orientals."
(Rialles)
És la meva segona frase preferida
de tota l'obra d'Alfred Kinsey.
La meva preferida és: "Si s'escampen engrunes de formatge davant de rates copulant
la femella es distreu, però el mascle no."
(Rialles)
Moltes gràcies.
(Aplaudiments)
Gràcies!